# Ysgrifennu cwyn am ofal iechyd neu ofal cymdeithasol

Dyma awgrymiadau cyn i chi ddechrau ysgrifennu cwyn:

* Gall ysgrifennu am yr hyn sydd wedi digwydd wneud i chi deimlo’n ypsét, felly mae’n bwysig bod yn garedig wrthoch chi eich hun a chymryd seibiant os oes angen.
* Byddwch mor benodol ag y gallwch chi. Cofiwch gynnwys dyddiadau pwysig ac enwau pobl yn y gwasanaeth rydych chi wedi siarad â nhw am eich problemau.
* Os ydych chi’n cael hyn yn anodd, gofynnwch i eiriolwr, ffrind neu oedolyn rydych chi’n ymddiried ynddo i ysgrifennu popeth i lawr neu ddarllen dros y gŵyn.
* Dylech gynnwys copïau o unrhyw lythyrau neu negeseuon e-bost sy'n ymwneud â’ch cwyn.

## Templed o e-bost neu lythyr cwyno

Rhowch gymaint o wybodaeth â phosibl yn y bylchau gwag isod. Rydyn ni wedi rhoi rhagor o wybodaeth ynglŷn â sut i ysgrifennu eich e-bost neu’ch llythyr mewn [cromfachau sgwâr].

**I:** \_\_\_\_\_\_\_\_\_\_\_ [cyfeiriad e-bost personol neu gyfeiriad e-bost y gwasanaeth]

**Llinell pwnc:** Cwyn am \_\_\_\_\_\_\_\_\_

**Dyddiad:** dd/mm/bbbb [mae angen i chi gynnwys hwn os ydych chi’n ysgrifennu llythyr i’w anfon drwy’r post]

Annwyl [rhowch enw’r unigolyn os ydych chi’n gwybod beth ydyw, neu enw’r gwasanaeth],

**Mae hon yn gŵyn ffurfiol. Hoffwn i chi ymchwilio iddi a’i datrys.**

Mae’r broblem rwy'n dymuno cwyno amdani yn ymwneud â \_\_\_\_\_\_\_\_\_\_\_\_\_\_\_\_\_\_\_\_\_ [ceisiwch roi cymaint o fanylion ag y gallwch chi am yr hyn sydd wedi digwydd a’r effaith arnoch chi].

Yr hyn yr hoffwn ei weld yn digwydd nesaf yw \_\_\_\_\_\_\_\_\_\_\_\_\_\_\_\_\_\_\_\_\_ [er enghraifft, bod gweithiwr cymdeithasol gwahanol yn ailedrych ar benderfyniad am eich gofal maeth, neu ymddiheuriad am y ffordd y cawsoch eich trin pan oeddech yn cael eich cadw yn yr ysbyty].

Byddwn yn hoffi i chi gysylltu â mi drwy \_\_\_\_\_\_\_\_\_\_ [dywedwch beth yw’r dull cysylltu gorau i chi, fel dros y ffôn, drwy e-bost neu drwy’r post].

Dyma fy manylion cyswllt: [rhowch eich manylion yma, gan gynnwys eich cyfeiriad post].

A fyddech cystal ag ymateb i gadarnhau eich bod wedi derbyn y gŵyn hon ac wedi ei darllen os gwelwch yn dda?

Diolch,

[ysgrifennwch eich enw yma]